Document ID: /roh_data/filtered/fineweb-2-filterrobots_roh.jsonl.gz/15223

La participaziun a l'urna tar questa votaziun è stada in record: Bunamain 80 pertschient da las votantas e dals votants da la Svizra èn stads a votar. Quai è la pli auta quota dapi ch'i dat il dretg da votar per las dunnas.
Trumpada per ils ins, di da festa per ils auters
Per l'anteriur cusseglier federal per economia Jean-Pascal Delamuraz è il resultat stà ina terrada. El aveva schizunt discurrì d'ina «dumengia naira». Era ils schefs da las grondas interpresas svizras sco la Sulzer a Winterthur ni la Roche a Basilea eran sa mussads trumpads. Ellas avessan gugent profità da meglras cundiziuns entaifer la zona d'economia europeica.
Il grond victur da la votaziun è stà in auter grond interprendider: Christoph Blocher ch'era lura a la testa da la EMS-Chemie. Fermamain aveva el cumbattì cunter la participaziun da la Svizra al Spazi economic europeic (EWR).
RR actualitad 07:00